tartuNLP/wikipedia-smugri-20251201 huggingface dataset:
Kirjandusajalugu

Kirjandusajalugu ehk kirjanduslugu on kirjandusteaduse haru, mis uurib kirjanduse ajaloolist arenemisprotsessi. 
Üksikteoseid vaadeldakse kui kirjanduse arenguprotsessi osi.
Stéphane Buckland

Stéphane Buckland (sündinud 20. juunil 1977) on Mauritiuse kergejõustiklane (100 m ja 200 m jooks). 
Saavutused.
Kuldliiga võistlus.
2003 3. koht 200 m 20.48 Rooma
Grand Prix võistlus.
2001 2. koht 200 m 20.60 Doha
Isiklikku.
Stéphane Buckland on 175 cm pikk ja kaalub 70 kg.
Koidupuna (Nietzsche)

"Koidupuna. Mõtteid moraalist kui eelarvamusest" (sks "Morgenröte. Gedanken über die moralischen Vorurteile", 1881) on Friedrich Nietzsche teos. 
Nietzsche: "Selle raamatuga algab minu sõjakäik moraali vastu. /---/ Pole just kergete killast see kunst pisutki kauem kinni pidada neid lihtsalt ja käratult möödalibisevaid asju, silmapilkude jumalikke sisalikke, nagu ma neid kutsun /---/ “On palju koidikuid, mis pole veel loitma löönud” – india kiri seisab selle raamatu uksel. Kust otsib tema looja seda uut hommikut, seda siiamaani üles leidmata õrna puna, mille saatel algab jälle päev – ah, terve trobikond, terve maailm uusi päevi? Kõigi väärtuste ümbervääristamises, kõigist moraaliväärtustest lahtiütlemises, kõige siiani keelatu, põlatu, neetu jaatamises ja usaldamises. See jaatusest laetud raamat valab oma valguse, oma armastuse, oma õrnusega üle kõik halvad asjad, andes neile jälle tagasi “hinge”, puhta südametunnistuse, üleva õiguse ja eesõiguse olemas olla. Moraali ei rünnata, moraal ei tule enam lihtsalt arvesse…"
Lõbus teadus

"Lõbus teadus" ("Die fröhliche Wissenschaft", 1882) on Friedrich Nietzsche teos.
Nietzsche "Lõbusast teadusest": ""Prints Lindprii laulud, millest parim osa pärineb Sitsiilia-päevilt, meenutavad oma laadilt ilmselgesti provanssaali "gaya scienzat", seda lauliku, rüütli ja vabamõtleja ühtsust, millega too imeline provanssaali varakultuur kõigi kahekeelsete kultuuride taustal silma torkab; täiuslik provanssalism on iseäranis viimane luuletus, "Mistraalile", keevaline tantsulaul, mille jalakeerutus kandub, kui lubate! kaugemale igast moraalist.""
Jeremy Wariner

Jeremy Matthew Wariner (sündinud 31. jaanuaril 1984 Texases Irvingis) on USA kergejõustiklane, mitmekordne olümpiavõitja ja maailmameister 400 m jooksus ja 4×400 m teatejooksus.
Wariner käis keskkoolis Texase osariigis Arlingtonis ja paistis juba siis silma kiirusega. 2002 tuli ta Texase meistriks 200 ja 400 m jooksus, ületades 20,41 ja 45,57-ga keskkoolide rekordi (neist esimene ei läinud lubatust tugevama taganttuule tõttu kinnitamisele).
Ta jätkas õpinguid Baylori ülikoolis ja sportimist Michael Johnsoni endise treeneri Clyde Harti käe all, kuid 2003. aasta läks vigastuste nahka.
2004 tuli Wariner nii USA ülikoolide sise- kui ka välismeistriks 400 m jooksus ning pääses USA meistrivõistlustele. Ta tuli kohe USA meistriks isikliku rekordiga 44,37 ja pääses 2004. aasta suveolümpiamängudele. Ta võitis kohe kaks kulda, esimese 400 m jooksus isikliku rekordiga 44,00, mis oli 21. sajandi parim aeg, ja teise 4×400 m teatejooksus, kus ta jooksis kolmandat vahetust. Sealjuures 400 m jooksu finaalis oli ta ainus valge jooksja. Pärast olümpiamänge hakkas Wariner elukutseliseks sportlaseks ja loobus õpingutest ülikoolis, ehkki jätkas treenimist Harti juures.
2005 tuli Wariner 44,20-ga taas USA meistriks ja pääses maailmameistrivõistlustele Helsingisse, kus ta võitis finaali külmal ja vihmasel päeval ajaga 43,93. Teise kulla sai ta teatemeeskonnas, kus jooksis viimast vahetust.
2006. aasta algul parandas ta oma isiklikku rekordit 200 m jooksus (20,19) ja 400 m jooksus (43,62). Koos Asafa Powelli (100 m, Jamaica) ja Sanya Richardsiga (naiste 400 m, Jamaica) võitis ta 6 IAAF-i Kuldliiga etappi ja selle eest teenis igaüks neist veerand miljonit USA dollarit.
2007 võitis Wariner kaks kulda maailmameistrivõistlustel Osakas, joostes 400 m jooksu finaalis 43,45, mis on kõigi aegade kolmas tulemus Michael Johnsoni ja Butch Reynoldsi järel. Teine kuld tuli teatemeeskonnas.
2008 kaotas ta USA meistrivõistlustel LaShawn Merrittile, kuid pääses ikkagi olümpiamängudele. Poolfinaalis jooksis Wariner 44,15, kusjuures viimasel 50 meetril sisuliselt lonkis, nii et hakati rääkima temast kui maailmarekordi ründajast. Ometi lõpetas ta finaali kõigest 44,74-ga ja tuli napilt teiseks, kaotades Merrittile (43,75) sekundiga. Teatejooksus sai USA jälle kuldmedali, Wariner jooksis viimast vahetust.
2009 finišeerus Wariner maailmameistrivõistlustel jälle Merritti järel teisena, kaotades jälle märkimisväärselt (ajad 44,60 ja 44,06). Teatejooksus sai USA kuldmedali, Wariner jooksis teist vahetust.
Isiklikku.
Jeremy Wariner on 185 cm pikk ja kaalub 71 kg.
Otis Harris

Otis Harris (sündinud 30. juunil 1982 Edwardsis Mississippi osariigis) on USA kergejõustiklane (400 m jooksja). Olümpiavõitja (2004) 4×400 m teatejooksus.
Isiklikku.
Otis Harris on 185 cm pikk ja kaalub 83 kg.
Võimutahe (Nietzsche)

"Võimutahe" ("Der Wille zur Macht", 1901) on Friedrich Nietzsche teos, raamat, mida ta tegelikult ei kirjutanud, vaid mille konstrueerisid temast maha jäänud paberite, ääremärkuste, visandite ja katkendite põhjal tema õde Elisabeth Förster-Nietzsche ja Peter Gast "alias" Heinrich Köselitz.
Ecce homo (Nietzsche)

"Ecce homo. Kuidas saadakse selleks, mis ollakse" (sks "Ecce Homo. Wie man wird, was man ist", 1908) on Friedrich Nietzsche autobiograafia.
Teos algab järgmiselt: “Aimates, et üsna varsti pean inimkonna ette astuma kõige rängemaga talle seni esitatud nõudmiste seast, näib mulle hädavajalik kõnelda sellest, "kes ma olen".” Järgnevates peatükkides püüabki Nietzsche sellele küsimusele vastata: “Ma ei tunne ateismi hoopiski mitte kui millegi saadust, veel vähem kui sündmust: ta on mulle instinktiivselt omane. /---/ Niikaugele kui laotub Saksa, "laostub" ka kultuur. /---/ Võibolla olen ma Stendhali peale isegi kade? Ta on minu eest napsanud parima ateisti-nalja, just minu jaoks kohase: “Jumala ainus vabandus seisneb selles, et teda ei ole olemas”… /---/ Lüürilise luuletaja ülima eeskuju olen ma leidnud Heinrich Heines. /---/ Ka mina ise ei ole veel ajakohane, mõned sünnivad postuumselt. /---/ Ja ma tunnistan ausalt, et veelgi enam rõõmustavad mind minu mitte-lugejad, nood, kes pole eales kuulnud ei minu nime ega sõna filosoofia; ent ükskõik, kus ma ka välja ei ilmuks, olgu või siinsamas Torinos, pilk minule elevustab ja heastab iga näo.”
Derrick Brew

Derrick Brew (sündinud 28. detsembril 1977 Houstonis) on USA kergejõustiklane (200 m ja 400 m jooksja). Olümpiavõitja (2004) ja kahekordne maailmameister 4×400 m teatejooksus.
Saavutused.
Olümpiamängudel.
olümpiavõitja 4×400 m teatejooksus 2.55,91
&lt;br&gt;pronksmedal 400 m jooksus 44,42 
Maailmameistrivõistlustel.
maailmameister 4×400 m teatejooksus 2.57,54 
maailmameister 4×400 m teatejooksus 2.58,88 
Isiklikud rekordid.
200 m jooks 20,38 (1999)
&lt;br&gt;400 m jooks 44,29 (1999)
Isiklikku.
Derrick Brew on 185 cm pikk ja kaalub 81 kg.
Ajakohatud vaatlused

"Ajakohatud vaatlused" (1873–1875) on Friedrich Nietzsche teos.
Nietzsche: "Kolmandas ja neljandas" Ajakohatus seevastu tuuakse otsekui viiped "kõrgema" kultuuriarusaama ja "kultuuri" mõiste ennistamise suunas avalikkuse ette kaks "isekuse" ja "enesearetuse" rangeimat näidet, kaks ajakohatut tüüpi "par excellence", täis suveräänset põlgust kõige selle vastu, mida nende ümber "riigiks", "hariduseks", "kristluseks", "Bismarckiks", "eduks" hüüti – Schopenhauer ja Wagner "ehk", kasutades "ühtainsat" sõna, Nietzsche…"
Juri Borzakovski

Juri Borzakovski ("Юрий Михайлович Борзаковский"; sündinud 12. aprillil 1981 Žukovskis) on Venemaa kergejõustiklane (800 m jooksja). Olümpiavõitja (2004).
Saavutused.
Olümpiamängud.
2004 olümpiavõitja 800 m jooksus 1.44,45 
Maailmameistrivõistlused.
2001 sisemaailmameister 800 m jooksus 1:44,49 Lissabon
&lt;br&gt;2003 hõbemedal 800 m jooksus 1:44,4 Saint-Denis's
Kuldliiga võistlus.
2001 1. koht 800 m jooksus 1:42,47 Brüssel 
&lt;br&gt;2001 2. koht 800 m jooksus 1:44,02 Rooma 
&lt;br&gt;2001 2. koht 800 m jooksus 1:43,76 Saint-Denis 
&lt;br&gt;2001 2. koht 800 m jooksus 1:43,17 Monaco 
&lt;br&gt;2003 1. koht 800 m jooksus 1:43,94 Saint-Denis 
&lt;br&gt;2004 1. koht 800 m jooksus 1:44,41 Bergen 
&lt;br&gt;2004 3. koht 800 m jooksus 1:44,19 Rooma
Grand Prix' võistlus.
2001 1. kpht 800 m jooksus 1:44,80 Stockholm 
&lt;br&gt;2003 2. koht 800 m jooksus 1:43,93 Sevilla 
&lt;br&gt;2004 2. koht 800 m jooksus 1:44,79 Sevilla 
Super Grand Prix' võistlus.
2003 1. koht 800 m jooksus 1:43,97 Trkala
&lt;br&gt;2003 2. koht 800 m jooksus 1:44,36 Ostrava 
&lt;br&gt;2003 2. koht 800 m jooksus 1:45,89 Stockholm 
&lt;br&gt;2004 1. koht 800 m jooksus 1:43,92 Irákleio
Isiklikud rekordid.
200 m jooks – 22,56
&lt;br&gt;400 m jooks – 45,84 Tula 24. juuli 2000
&lt;br&gt;800 m jooks – 1:42.47 (Brüssel 24. august 2001)
&lt;br&gt;1000 m jooks – 2:17,40 (2000) 
&lt;br&gt;1500 m jooks – 3:43,36 (Moskva 11. veebruar 2003)
Isiklikku.
Juri Borzakovski on 180 cm pikk ja kaalus tippsportlasena 62 kg. 1997. aastal tutvus Juri oma tulevase naise Irinaga, kellega abiellus 17. novembril 2000. 2002. aastal sündis poeg Jaroslav.
Sündinud 15. märtsil

"Siin on loetletud 15. märtsil sündinud tuntud inimesi.
Andid

Andid (hispaania keeles "Andes") on Lõuna-Ameerika mäestik, mille ahelikud kulgevad mandri läänerannikul ligikaudu 7000 km pikkuselt ja läbivad Panamat, Ecuadori, Colombiat, Boliiviat, Peruud, Tšiilit ja Argentinat.
Andid on maailma pikim mäestik. Andides on mitu üle 6000 m kõrgust tippu (näiteks Ojos del Salado, Illampu, Jerupaja), kõrgeim neist on Aconcagua (6969 m). Andid on noor Alpi kurrutusse kuuluv mäestik, kus on palju tegevvulkaane ja maavärinaid. Mäestik koosneb mitmest põhja-lõunasuunalisest mäeahelikust, mille järgi jagatakse Andid Põhja-, Kesk-, Lõuna- ja Patagoonia Andideks. Neid eraldavad kiltmaad ja orud. Ande katavad ulatuslikud metsad, kiltmaadel laiuvad pool- ja mägikõrbed, orgudes on kultuurmaistu.
Colombias jagunevad Andid nelja ahelikku. Sierra Nevada de Santa Marta asub maa põhjaosas, kus paiknevad ka Colombia kõrgeimad tipud. Selle piirkonna ahelike kõrgeimad mäed asuvad Keskahelikus, sealseid lähestikku paiknevaid tippe kutsutakse ühise nimega Sierra Nevada del Cocuy. Mitu Colombia tippu on vulkaanid, need paiknevad eraldi ja neile pääseb kergesti ligi.
Kesk-Andid Peruus on kõrged astanguliste graniittippudega mäed, mis kerkivad jäiste ribade ja segipaisatud liustike kohale. Lumi ja jää moodustab ribadel suuri karniise.
Peruu Andid on jagunenud mitmeks ahelikuks, mägironijate hulgas on populaarsemad Cordillera lanca ja Cordillera Huayhuash.
Tšiili rannik on ääristatud üpris madalate rannikumägedega. Paljud sealsed mäed on vulkaanid, vähemalt viiskümmend neist on aktiivsed.
Pinnavormi teke.
Andid on tekkinud ookeanilise laama sukeldumisel mandrilise laama alla.
Pinnavormi mõju inimtegevusele.
Andides leidub palju maavarasid (nt vaske, tina, hõbedat, kulda). Mäestiku orgudes saab kasvatada põllukultuure (nt pärineb sealt kartul).
Kuna Andid hõlmavad väga ulatusliku ala, on ka mäestiku eri osade kliima erinev. Andide keskosa on väga kuiva kliimaga, seal asub üks maailma kuivemaid kohti, Atacama kõrb. Mäestiku põhja- ja lõunaosas sajab seevastu palju. Enne eurooplaste Ameerikasse saabumist elasid Andides inkad.
Transport on raskendatud, eriti lõuna pool, kus mäed ulatuvad rannikuni ja muudavad maismaal liikumise võimatuks. Mandri lõunatippu (Tšiili territoorium) minekuks tuleb kasutada meretransporti või sõita läbi Argentina. Suur hulk asulaid paikneb üle 3000 m kõrgusel. Asutus on üldiselt koondunud orgudesse ja kiltmaadele. Andid on meelepärane koht mägironijatele.
Hartum

Hartum (araabia keeles الخرطوم, "al-Khurṭūm") on Sudaani pealinn ja Hartumi provintsi halduskeskus.
Hartumis ühinevad Sinine ja Valge Niilus.
Selle asutas 1821. aastal Osmanite riigi alla kuuluva Egiptuse asevalitseja Muḩammad `Alī. 1859. aastaks elas linnas 30 000 inimest.
Linna teenindab Hartumi rahvusvaheline lennujaam, seal asuvad Sudaani rahvusmuuseum, Hartumi Ülikool ja Sudaani Teaduse ja Tehnika Ülikool.
Moodne viievõistlus 1952. aasta suveolümpiamängudel

Moodne viievõistlus 1952. aasta suveolümpiamängudel Helsingis
Individuaalne.
51 võistlejat
Võistkondlik.
15 võistkonda
Friedrich Traun

Friedrich Adolf Traun (29. märts 1876 Hamburg – 11. juuli 1908 Hamburg) oli saksa kergejõustiklane ja tennisist, olümpiavõitja (1896). 
Klubid: SC Germania Hamburg, Hamburger Golf-Club.
Friedrich Trauni isa Heinrich Traun oli Hamburgi senaator ja kummitööstusettevõtte Dr. Heinrich Traun ja Pojad omanik. Friedrich õppis Dresdenis, Heidelbergis ja Sorbonne'is keemiat, pidades silmas oma tulevikku isa ettevõttes. Ta sai keemiadoktoriks ja Saksi kuningliku ratsakaardiväe rügemendis Dresdenis ohvitseriks.
Traun oli mitmekülgne sportlane. Tema peamised alad olid kergejõustik (keskmaajooksud ja kaugushüpe) ja tennis (paarismäng). Samuti proovis ta bobisõitu, autosporti ja golfi. Ta oli silmapaistev klaverimängija ja seltskonnainimene, valdas eeskujulikult inglise keelt, tegutses harrastusfotograafi ja ajakirjanikuna.
1896. aasta Ateena olümpiamängudel võistles Traun tennises. Üksikmängus kaotas ta avaringis John Bolandile. See võinuks olla finaalkohtumine, sest keegi teine ei suutnud Bolandilt setti võita. Seda nähes soovis Boland Brauniga paaris mängida. Paarismängu avaringis olid nad vabad, poolfinaalis võitsid kahes setis Akratopoulosed ning finaalis teise Kreeka paari Kasdaglis/Petrokokkinos 5:7, 6:4, 6:1.
Traun võistles ka kergejõustikus, kuid edutult. 6. aprillil jäi ta nii 100 kui ka 800 m jooksu eeljooksus (2.14) kolmandaks ega pääsenud finaali. 400 m jooksus, kaugushüppes, kolmikhüppes, kõrgushüppes ja teivashüppes ta registreerus, aga ei osalenud.
1902 haigestus Traun USA-s tuberkuloosi ja ravis end aasta otsa Šveitsis Davosis. Seetõttu pidi ta võistlemisest loobuma, kuid jäi spordi juurde organisaatorina.
Varsti pärast seda, kui ta oli abiellunud Hamburgi mööblitööstuse juhtiva ettevõtja tütrega, laskis Traun 1908. aastal segastel asjaoludel endale Hamburgis Elbchaussee Parkhotellis kuuli pähe. Selgus, et ta oli kahenaisepidaja.
Vandenõu

Vandenõu on salajane kokkulepe ebaseadusliku või kuritegeliku eesmärgi saavutamiseks (riigipööre, atentaat vmt). 
Vandenõus osalejat nimetatakse vandenõulaseks.
Elektritingmärk

Elektritingmärk on elektriskeemidel kasutatav seadise, seadmeosa või seadme kokkuleppeline graafiline kujutis. Tingmärk peab olema lihtne, ilmekas ja edastama infot objekti otstarbe kohta. Laialdaselt kasutatavate tingmärkide kuju on rahvusvaheliselt standarditud.
Standarditest.
Elektritingmärkide standardisarja IEC 60617:2012 kõik varem ilmunud osad on kehtetuks tunnistatud, kuid sisalduvad nüüd Rahvusvahelise Elektrotehnikakomisjoni andmebaasis Graphical symbols for diagrams Selles ametlikus andmebaasis on kokku 1750 tingmärki järgmistes valdkondades:
Andmebaas sisaldab tingmärke, mis on esitatud järgmistes Eesti standardites:
IEC andmebaas sisaldab täiendavalt üldandmeid ja juhiseid tingmärkide otsimiseks ning kasutamiseks.
Avaldis

Avaldis on eeskiri. Avaldis määrab ära tehted ja tehete sooritamise järjekorra.
On olemas nii arv- kui tähtavaldisi.
 2 + 5
 4 / (5 + 2)
 7 + e
 a + b
Miki

Miki on linn Jaapanis Hyōgo prefektuuris. Asub Kōbest vahetult loodes.
Linn asutati 1. juunil 1954 mitme omavalitsuse liitmise teel. 2005 liideti Mikiga Yokawa linn.
Küaniit

Küaniit ehk disteen (keemiliselt alumiiniumsilikaat; valem:Al2(SiO4)O) on mineraal.
Kõvadus Mohsi skaalal piki kristalli 5, risti kristalli 7. Värvus
läbipaistev või läbikumav sinine või sinakasroheline. Mineraal on saanud nime sinisest värvist (kreeka keeles "kyanitis" – "sinakashall"’). Mineraal esineb tihti piklike lamedate prismadena, millel on erinevad värvitoonid.
Brugg

Brugg on linn ja vald Šveitsis Mittellandis Aargau kantonis.
Asub Aare jõe kaldal Juura mägede lõunaserval 352 m kõrgusel merepinnast. Kõige madalam koht on 328 m kõrgusel Reussi kaldal, kõrgeim koht on 516 m kõrgusel asuv Bruggerberg Rüfenachi valla piiril.
Bruggi vallaga piirnevad põhjas Umiken, idas Windisch ja Rüfenach, kagus Riniken, lõunas Habsburg ning läänes Untersiggenthal ja Schinznach-Bad. Brugg on peaaegu kõikide naabervaldadega kokku kasvanud, moodustades Bruggi linnastu. Linnast lõunas ja edelas paiknevad suured metsaalad Altenburg ja Lauffohr.
Bruggi valla pindala on 558 hektarit, millest 167 hektarit on metsaalad ja 270 ha on hoonestatud.
Bruggi vanalinn on rajatud kaljusele aluspõhjale Aare jõeoru kitsal kohal Juura mägede lõunajalamil. Uuemad kvartalid paiknevad kõrgterrassil vanalinnast idas ja lõunas ning jõeniidul kummalgi pool Aaret.
Rahvastik.
Elanike arv:
Vaatamisväärsused.
Linnas on naisõpetajate seminar ja ülemkohus.
Muuseumid.
Linnas on linnamuuseum ja Vindonissa muuseum.
Hälve

Hälve on kõrvalekalle mingi suuruse keskmisest, standardsest, normaalsest vms väärtusest. 
Mehaanilise võnkumise korral tähendab hälve võnkuva keha kaugust tasakaaluasendist antud hetkel. Suurimat hälvet nimetatakse amplituudiks.
Carina (eesnimi)

Carina on naisenimi.
Uuemal ajal on nimi olnud kasutusel lühendvormina nimest Catharina või nime Karina variandina. Mõlemad on pärit püha Aleksandria Katariina nimest (algtähendus 'puhas').
Nimi on tõlgendatav ka hellitusnimena ('kallike, armsake') itaalia nimest Cara 'kallis'.
Ameerika Ühendriigid.
Ameerika Ühendriikides kuulus Carina aastail 1976–2010 1000 kõige populaarsema tüdrukule pandud eesnime hulka ja 1991–1996 500 populaarseima tüdrukunime hulka. Kõrgeim oli 1995 saavutatud 383. koht.
Chester Bennington

Chester Charles Bennington (20. märtsil 1976 Phoenix – 20. juuli 2017) oli ansambli Linkin Park laulja.
Elulugu.
Chesteri sündis 1976. aastal USA Arizona osariigi Phoenixi linnas. Tema ema töötas õena ja isa oli politseiuurija.
Tema vanemad lahutasid abielu, kui ta oli 11-aastane. Pärast vanemate lahutust oli Chesteril probleeme uimastitega. 
Enne muusikukarjääri alustamist töötas Chester Burger Kingis. 
Esimene bänd, kuhu Chester kuulus, oli Grey Daze, kust ta 1998. aastal lahkus. Pärast bändist lahkumist pakkus Jeff Blue, tolleaegne Zomba Musicu asepresident, Chesterile kohta Linkin Parkis.
2000. aasta oktoobris ilmus Linkin Parki esimene stuudioalbum "Hybrid Theory", mis tõi ansamblile kiire edu. Bennington ja Mike Shinoda kirjutasid laulude sõnad ning need on kohati seotud Benningtoni noorpõlvekogemustega nagu uimastite tarvitamine, vanemate lahutus ja ebaõnnestunud suhted.
Mais 2013 sai Chester ka lauljaks oma lapsepõlve lemmikbändis Stone Temple Pilots pärast bändi senise laulja Scott Weilandi vallandamist. Lapsena tahtis ta ka saada Stone Temple Pilotsi liikmeks. 9. novembril 2015 teatas Chester, et lahkub Stone Temple Pilotsist ja kavatseb tulevikus keskenduda ainult Linkin Parkile. 
Bennington suri 2017. aastal.
Isiklikku.
Suhtest Elka Brandiga oli tal poeg Jaime (sündinud 1996) ning 2006. aastal lapsendas ta ka Brandi teise poja Isaiahi.
Chester abiellus Samantha Marie Olitiga 31. oktoobril 1996. 2002. aastal sündis Samantha ja Chesteri poeg Draven Sebastian. Paar lahutas abielu 2005. aastal.
Pärast lahutust Samanthast abiellus Chester Playboy modelli Talinda Bentleyga. Talindaga on tal poeg Tyler Lee ning kaksikud tütred Lilly ja Lila.
Kassari mõis

Kassari mõis (saksa keeles "Kassar"; ka "Aunaku mõis" ("Ounack") , "Saare mõis") oli mõis Eestis Pühalepa kihelkonnas Kassari saarel.
Ajalugu.
Kassari mõis eraldati Vaemla mõisast 18. sajandi alguses. Põhjasõja ja Uusikaupunki rahu sõlmimise järel, alustas rootsi kindralmajor Fritz Wachtmeister (1646–1723) oma endiste Eesti- ja Hiiumaa valduste tagasisaamist, Kassari ehk Aunaku tagastati tema tütre Margaretha Charlotte Eleonora (1686–1712) pojale, Arend Diedrich von der Pahlenile, kes selle 1730 pandiõiguse alusel müüs Eestimaa Ülemmaakohtu arhivaarile David Johan Gaertnerile. Kassari mõisa ostis 1758. aastal, Gaertneri pärijalt Magdalena Elisabeth von der Pahlenilt, Heinrich Caspar von Stackelberg (1702–1778). Heinrich Caspari Kassari perekonnaharu järeltulijate kätte jäi mõis kuni 1919. aasta võõrandamiseni.
1791. aastal läks mõis pärandusena kreisikohtunik Justus Friedrich von Stackelbergi omandisse, 1803. aastal ratsaväekapten August Wilhelm von Stackelbergi omandisse, 1841. aastal Eduard Heinrich August von Stackelbergi omandisse, 1885. aastal maakohtunik Georg August Arthur von Stackelbergi, 1909. aastal Eduard August Arthur Ludwig von Stackelbergi omandisse ja 1912. aastal Sophie Wilhelmine Elisabeth Gabriele von Stackelbergi ning 
Justus Heinrich von Stackelbergi omandisse.
Kassari saarel Kassari kalmistul asub Kassari kabel, kuhu on maetud Kassari mõisa omanud Stackelbergide suguvõsa liikmeid.
Mõisa valitsejamajas tegutseb Hiiumaa Muuseumi filiaal Kassari ekspositsioonimaja.
Flyswatter (album)

"Flyswatter" on ansambli blink-182 album.
Annabergi kreis

Annaberg oli kreis Saksimaa edelaosas 1990–2008.
Kreisi omavalitsusüksused.
Linnad: 
Vallad:
Grand Theft Auto 2

"Grand Theft Auto 2" (GTA2) on arvutimäng, mille andis välja 22. oktoobril 1999 arendaja DMA Design (praegu Rockstar North) algselt Windowsi operatsioonisüsteemile ja Sony PlayStationile. Mäng on välja antud ka Dreamcasti mängukonsoolile ja Game Boy Colorile.
GTA2 on "Grand Theft Auto" (GTA) järg. 
ESRB on PC ja Dreamcasti versioonid hinnanud tasemele Mature (17+; küps iga). PlayStationi ja Game Boy versioonides on vägivalda vähendatud ja keelekasutust parandatud, mistõttu on neile määratud tase "Teen". Rockstar pakub PC-versiooni tasuta allatõmbamiseks.
Annaberg-Buchholz

Annaberg-Buchholz on linn Saksamaal Saksimaa liidumaal, Maagimäestiku kreisi halduskeskus. 2008. aastani oli Annabergi kreisi halduskeskus.
Linnas asub kunstiajalooliselt väärtuslik hilisgooti vormides Püha Anna kirik 15.–16. sajandist, suurim keskaegne kodakirik Saksimaal.
Christian Victor

Schleswig-Holsteini prints Christian Victor (Christian Victor Albert Ludwig Ernst Anton; 14. aprill 1867 – 29. oktoober 1900) oli Schleswig-Holsteini printsi Christiani ja Suurbritannia printsessi Helena vanim poeg ning Inglismaa kuninganna Victoria lapselaps.
Noorus.
Prints Christian sündis Windsori lossis printsess Helena ja prints Christiani esimese lapsena. Perekonnas kutsuti teda Christle'iks. 
Haridus.
Prints õppis Wellingtoni ja Magdalena kolledžis, Oxfordis ja Sandhursti Kuninglikus Sõjaväeakadeemias. Ta oli esimene kuningliku pere liige, kes lõpetas kõrgkooli ning õpingud Wellingtonis tegid suurt rõõmu eriti Victoriale. Prints oli kriketivõistkonna kapten nii Wellingtonis, Magdalenas kui ka Sandhurstis. Siiamaani on ta ainus kuningliku pere liige, kes on mänginud kriketit nii kõrgel tasemel.
Sõjaväekarjäär.
1888 sai ta 60. Briti Kuningliku Laskurbrigaadi Briti armee ohvitseriks ning 1898 võitles ta lahingutes Sudaanis. Lisaks osales ta Ashanti ekspeditsioonil Ghanasse.
Hilisem elu.
1900. aasta oktoobris haigestus ta Pretorias malaariasse ja suri sama aasta 29. oktoobril. Prints Christian maeti Pretoria kalmistule 1. novembril 1900.
Ehrenfriedersdorf

Ehrenfriedersdorf on linn Saksamaal Saksimaa Maagimäestiku kreisis.
Tingmärk

Tingmärk ehk leppemärk on kokkuleppeline kujutis näiteks kaardil või skeemil.
Tekst

Tekst (ladina keeles "textum") on kitsamas tähenduses kirjakeele vorm. Laiemas tähenduses võib tekstina mõista igasugust kirjalikku informatsiooni, veel laiemas tähenduses ei pruugi tekst aga ka mitte kirjalik olla (kultuuritekst).
Kirjakeele areng on andnud võimaluse vormistada ja säilitada suulise kultuuri pärandit tekstina. Suur osa ajaloolisest teabest pärineb kirjalikest allikatest.
Teksti olemasolu põhineb kirjal, mille märkide abil on võimalik kodeerida foneeme, silpe, sõnu, arve, helisid jne. Erinevates kultuurides ja valdkondades on kasutusel erinevad märgisüsteemid. Teksti üheks olulisemaks omaduseks on lineaarsus.
Informatsiooni võimet eksisteerida tekstina nimetatakse tekstuaalsuseks, mida uurib tekstilingvistika. Robert-Alain de Beaugrande ja Wolfgang Ulrich Dressler on 1981. aastal sätestanud terve rea tekstuaalsusekriteeriume: ühest küljest teksti enda tunnused nagu kohesioon ja koherentsus ning teiselt poolt kommunikatsiooniga seotud tunnused nagu intentsioon, aktsepteeritavus, informatiivsus ja situatsioonilisus.
Kohesioon iseloomustab teksti grammatilist ühtekuuluvust: teksti erinevate lausete ja osade keelelised allstruktuurid on omavahel seotud ja loovad tuntava kokkukuuluvuse. Koherentsus iseloomustab teksti sisulist, loogilist seostatust. Kuigi kohesioon ja koherentsus kuuluvad kõige olulisemate tekstuaalsusekriteeriumide hulka, leidub ka erandeid: on olemas tekste, mis koosnevad seosetutest sõnadest või isegi häälitsustest, mis on osaliselt mõistetavad müraks redutseeritud kõlamaalingutena ja mis on tervikuna interpreteeritavad paljukihilistena. Sellist tekstuaalsust esineb näiteks dadaistidel.
Situatsiooniga seotud tekstuaalsusekriteeriumide raames vaadeldakse tekste aspektist, kuidas saatja ("Sender") loob selle teatud eesmärgiga (intentsioon) ning/või vastuvõtja ("Empfänger") seda aktsepteerib. Et tekst oleks vastuvõtjale aktsepteeritav, sõltub sellest, kas tekst suudab luua oma kujuteldava maailma ja annab edasi selle situatsioone (situatsioonilisus) ning kas see sisaldab informatsiooni oodatud ja ootamatute, tuntud ja tundmatute elementide ja suhete kohta (informatiivsus). Dadaistide näitel ka esmapilgul mittekohesiooniline ja mittekoherentne tekst võib olla aktsepteeritav, kui vastuvõtja jõuab järeldusele, et saatja taotluseks on edastada üllatavat, normist kõrvale kalduvaid elemente sisaldavat teksti.
Intertekstuaalsus on teksti omadus seostuda viidete ja tsitaatide abil teiste tekstidega.
Elterlein

Elterlein on linn Saksamaal Maagimäestikus Saksimaa Maagimäestiku kreisis.
Geyer

Geyer on linn Saksamaal Saksimaa Maagimäestiku kreisis.
Jöhstadt

Jöhstadt on linn Saksamaal Saksimaa Maagimäestiku kreisis.
Absoluutne viga

Absoluutne viga on mõõtmisel tekkinud viga, mis näitab tegeliku ja mõõdetud suuruse vahet.
Arvutusvalemid.
formula_1
formula_2, kus
Hõõglamp

Hõõglamp (kõnekeeles tuntud ka kui elektripirn) on lamp, milles valgust tekitab elektrivooluga kuumutatav hõõgniit. Hõõgniit valmistatakse peenest volframtraadist keermikuna (traat ühekordselt spiraali keeratud) või topeltkeermikuna ehk bispiraalina (spiraal omakorda spiraali keeratud), mahutamaks seda väikesesse ruumi. Hõõgniit paikneb õhukindlalt suletud klaaskolvis. Kolb on täidetud väärisgaasiga (argoon, krüptoon, harvemini ksenoon), mis aeglustab volframi aurumist, pikendades niiviisi hõõgniidi tööiga.
Volframi kõrge sulamistemperatuur (3380 °C) võimaldab kuumutada hõõgniiti 2400–2700 kraadini (halogeenlambis kuni 3100 °C), Värvitemperatuur on umbes 50 kraadi kõrgem, seega absoluutsel temperatuuriskaalal ümmarguselt 2700–3000 K. Niisiis annab hõõglamp soevalget valgust. Mida suurem on lambi võimsus, seda kuumem võib olla kütteniit ja vastavalt on kõrgem ka värvitemperatuur.
Sokkel on vajalik lambi pessa kinnitamiseks ja elektritoiteahelasse ühendamiseks. Üldiselt on kasutusel keeresokkel, mida tähistatakse tähega E (sokli leiutaja T. A. Edisoni järgi) ja läbimõõduga millimeetrites. Tavalised hõõglambid on sokliga E27, väiksema kolviga lampidel võib olla ka sokkel E14 (kasutamiseks nt kroonlühtris, süvistatud laevalgustis, külmkapis), E10 (taskulambis).
Ajalugu.
Hõõglambi valmistamise katsed algasid 19. sajandi keskel. Hõõgkehana katsetati plaatina, söestatud bambusekiudu, süsivarrast. Masstootmiseks sobivad süsiniidiga hõõglambi valmistas T. A. Edison 1879. aastal. Volframniidid võeti kasutusele aastal 1906 ja väärisgaasi keskkond 1913.
Hõõglambi edasiarendusena hakati 1958. aastal tootma halogeenlampe, mille klaaskolvis on halogeengaas (enamasti jood), tänu millele pikeneb lambi eluiga ja paraneb valgusviljakus.
Tänapäev.
Hõõglampe on suhteliselt lihtne toota ja kasutada, kuid nende valgusviljakus on madal (10–30 W/lm) ja eluiga lühike (1000–2000 tundi). Valgustuseks kulub maailmas ligikaudu 10% kogu toodetavast elektrienergiast. Seepärast on alanud kohustuslikus korras (Euroopa Liidus järk-järgult alates 2009. aastast) hõõglampide asendamine suurema valgusviljakusega lahenduslampide ja leedlampidega.
Oberwiesenthal

Oberwiesenthal on linn Saksamaal Saksimaa liidumaal Maagimäestiku kreisis.
Ta asub Maagimäestikus Fichtelbergi mäe jalamil. Ta on merepinnast kõrgeimal (914 m) asuv linn Saksamaal.
Ta on populaarne talispordikoht, aastast 1936 kuurort.
Scheibenberg

Scheibenberg on linn Saksamaal Saksimaa Maagimäestiku kreisis.
Schlettau

Schlettau on linn Saksamaal Saksimaa Maagimäestiku kreisis.
Thum

Thum on linn Saksamaal Saksimaa Maagimäestiku kreisis.
Bärenstein (Saksimaa)

Bärenstein on vald Saksamaal Maagimäestiku kreisis Pöhlbachi jõe ääres Maagimäestiku kõrgemas osas. Koht on ligikaudu 710 m üle merepinna ja asub otse Saksamaa ja Tšehhi piiril. Naabriteks on põhjas Königswalde vald, läänes Sehmatali vald ja lõunas Oberwiesenthal. Idas asub Tšehhi linn Vejprty (Weipert). Valla osad on Bärenstein, Stahlberg, Kühberg ja Niederschlag. Bärenstein tekkis u aastal 1500. Aastast 1525 on leitud esimene dokumenteeritud mainimine, "am Pernstein". Pärast raudtee ehitamist Annabergi ja Weiperti vahele aastal 1867 elavnes majandustegevus, peamiselt tekstiilitööstus. Aastal 1945 suletud piiriületuspunkt taasavati 90. aastatel.
Rootsi kuninglik perekond

Rootsi kuninglikku perekonda kuuluvad valitseva monarhi perekonnaliikmed, kellel on kuninglik tiitel. 
Kuningliku perekonna endised liikmed.
Kuigi kuninga teisi õdesid nimetatakse printsessideks, ei kuulu nad perekonda ega kanna kuninglikku tiitlit. Põhjuseks on nende abiellumine tavakodanikega, mis polnud tol ajal lubatud.
Taani kuninglik perekond

Taani kuninglikku perekonda kuulub Taani monarh ja tema pereliikmed. Kõik Taani kuningliku perekonna liikmed omavad tiitlit Taani prints või Taani printsess. Kuningat nimetatakse Tema Majesteet, tema lapsi Tema Kuninglik Kõrgus ja teisi perekonna liikmeid Tema Kõrgus. Nad kuuluvad Schleswig-Holstein-Sonderburg-Glücksburgi dünastiasse, kust pärineb ka praegune Norra kuninglik perekond.
Laiendatud kuningliku perekonna liikmed.
Laiendatud kuninglikku perekonda kuuluvad pereliikmed, kes ei oma kuninglikku tiitlit, kuid on endise kuninganna Margrethe II-ga lähedalt suguluses: printsess Benedikte abikaasa, nende lapsed ja laste abikaasad. Kuna printsess Benedikte on abielus Sayn-Wittgenstein-Berleburgi printsiga, kannavad ta lapsed tiitlit Sayn-Wittgenstein-Berleburgi prints või printsess. Samuti kuuluvad perekonda printsess Benedikte lapselapsed.
Kreeka kuninglik perekond, Hispaania kuninganna Sofía ja Suurbritannia prints Philip.
Kreeka kuningapere liikmed kannavad lisaks tiitlit Taani prints või printsess, kuna Kreeka kuningas George I sündis Taani printsina. Siia kuulub Kreeka kuningapaar Konstantínos II ja Anne-Marie, kes on kuningapaar ainult nime poolest, ning nende lapsed ja lapselapsed. 
Lisaks võib pereliikmeteks lugeda ka Hispaania kuningannat Sofíat ja Suurbritannia printsi Philipit, kes sündisid vastavalt tiitlitega Kreeka ja Taani printsess ning prints.
Norra kuninglik perekond.
Norra kuningapere liikmed on Taani kuningaperega suguluses Haakon VII kaudu, kes sündis Taani printsina.
Rosenborgi krahvid ja krahvinnad.
Rosenborgi krahvide ja krahvinnade hulka kuuluvad endised Taani printsid (Margrethe II nõod), kes abiellusid loata ja kaotasid seega oma kuningliku tiitli.
Missa solemnis

Missa solemnis tähendab ladina keeles "püha missat" ja seda on kasutatud missat esitavate muusikateoste nimetusena. Kui sellenimelisele teosele viidatakse ilma helilooja nimeta, mõeldakse tavaliselt Ludwig van Beethoveni teost.
Türgi angoora

Türgi angoora (ka "angoora kass") on kodukassi tõug, mis pärineb Türgist ja on arvatavasti suguluses pärsia kassiga. Angoora kass on peene kondiga ja siidja poolpika karvaga, enamasti valget värvi.
Jakovlev Jak-3

Jakovlev Jak-3 (vene keeles: "Як"-3), oli Teise maailmasõja aegne Nõukogude Liidu hävituslennuk, Punaarmee üks paremaid hävituslennukeid.
Jak-3 oli kergem ja väiksem kui sama mootoriga Jak-9, seega oli Jak-3 suurema erivõimsusega.
Krakovjakk

Krakovjakk (poola "krakowiak") on Poolast Krakówi ümbrusest pärinev 2/4 taktimõõdus iseloomuliku sünkopeeritud rütmiga rahvalik tants, mis 19. sajandi lõpul sai tuntuks, mugandus ja levis ka Eestis ning oli seltskonnatantsuna pidudel tuntud veel kuni 1950. aastateni. 
Üks eesti rahvaliku krakovjaki variante:
Tantsijad seisavad kodarjoonel rinnati, mees ringi keskme suunas, mehe parem ja daami vasak käsi ühendatud umbes daami õlgade kõrgusel, vabad käed puusal.
1. – 4. takt&lt;br&gt;
Mees alustab vasaku jalaga, daam paremaga. Tantsitakse neli "pas de basque"'i (parem jalg on ees 3. positsioonis; eellöögil liigub jalg väikse kaarega eest läbi paremale, esimesel löögil tehakse parema jalaga samm juurde ja asetatakse vasak jalg rõhuga parema juurde 3. positsioonis, vasak kand parema jalapöia keskkoha juures; teisel löögil tehakse parema jalaga paigalsamm ja algab samasugune samm vasaku jalaga vasakule). 1. ja 3. taktil viiakse ühendatud käed alt läbi ette ning 2. ja 4. taktil tuuakse lähteasendisse tagasi. 
5. – 6. takt&lt;br&gt;
Mees alustab vasaku jalaga, daam paremaga; liigutakse kolme kõnnisammuga mööda ringjoont vastupäeva, käed viiakse kõnni alustamisel ette. Siis pöördub mees paremale ja daam vasakule, jäädes näoga päripäeva. Vaba jalg asetatakse rõhuliselt tugijala juurde 3. positsiooni ilma keharaskuse ülekandeta. 
7. – 8. takt&lt;br&gt;
Kordub 5. ja 6. takti liikumine vastassuunas, st päripäeva, mees alustab parema ja daam vasaku jalaga. Liikumise lõpul võetakse tantsuvõttesse. 
9. – 16. takt&lt;br&gt;
Valsikeerutus paremale väikse vetrumisega, mees astub vasaku jalaga diagonaalselt taha, daam paremaga ette.
Peotants

Peotants on nõukogude ajal kujunenud üldistav nimetus teatud paaristantsudele, mis kujunesid enam-vähem praegusel kujul välja 20. sajandi alguse Inglismaal – aeglane valss, fokstrott, Viini valss, tango, samba, rumba, tšatša, džaiv. 
Peotantsuks nimetatakse ka nende tantsude tantsimist seltskondliku meelelahutuse või harrastusena. Vahel nimetatakse peotantsuks ka võistlustantsu ehk tantsusporti, kus võisteldakse kümnes klassikalises peotantsus, mis jagunevad standardtantsudeks ja Ladina-Ameerika tantsudeks. 
Mõned tantsuasjatundjad ei soovita sõna "peotants" kasutada ning peavad õigemateks terminiteks "seltskonnatantsu" ja "võistlustantsu".
Kikapuu

Kikapuu või kikapoo ("cicapo", "kikapoo"), ka pikadori marss, on elavaloomuline 4/4 taktimõõdus tants, mida tantsitakse peamiselt kõnnisammude ja kandastakutega, lähteasend on kodarjoonel kõrvuti kiikumisvõttes, mees ringis seespool ja daam väljaspool.
Meloodia aluseks on helilooja Max Oscheiti "Picador-Marsch". Tantsu koreograafia pärineb Venemaal populaarsest Ameerika ballitantsust "Ki-ka-po", mida algselt tantsiti Harry Von Tilzeri meloodiaga "My Pretty Little Kickapoo".
Kodarjoon

Kodarjoon on tantsus kujuteldav joon, mis lähtub ringjoone keskmest ja suundub sirgjoones eemale (ringi raadius). See on saanud nimetuse rattakodara järgi.
Kodarjoone mõistet kasutatakse näiteks tantsijate, täpsemalt tantsupaaride, asendi kirjeldamiseks ringjoonel.
Crottendorfi vald

Crottendorf on vald Saksamaal Zschopau jõe ääres Saksimaal Maagimäestiku kreisis. Paikneb Fichtelbergi mäe põhjapoolsel küljel, otse Zschopau jõeoru alguses. Koht kulgeb keskmise kõrgusega 650 m ja pikkusega peaaegu 6 km põhjast lõunasse piki Zschopau jõge. Idaossa jäävad Schießbergi (795 m) ja Liebensteini (756 m) mägede nõlvad. Lääneossa jäävad tasased aasad ja nõmmed kuni Scheibenbergi mäe (807 m) jalamini.
Gelenau

Gelenau on asula ja vald Saksamaal Saksimaa Maagimäestiku kreisis, kreisi põhjapoolseim vald. 
Naabriteks on kirdes Amtsbergi vald, idas Venusberg, lõunas Thum, edelas Auerbach, läänes Gornsdorf ja põhjas Burkhardtsdorf.
Vald on edela-kirde-sihis piklik. Madalaim koht on Wilischi jõe org, kõrgeim koht on Auerbachi kõrgendik (640 m).
Königswalde vald

Königswalde vald on vald Saksamaal Saksimaa Maagimäestiku kreisis Pöhlbachi jõe orus.
Naabriteks on idas Jöhstadt, lõunas Tšehhi Vabariik, edelas Bärenstein, läänes Sehmatal, loodes Annaberg-Buchholz ning põhjas ja kirdes Mildenau.
Vald on põhja-lõunasihis piklik.
Kõrgeim punkt on Zigeunerfels (737 m).
Königswalde vallas on kaks asulat: Königswalde ja Brettmühle.
Mildenau vald

Mildenau on vald Saksamaal Saksimaa Maagimäestiku kreisis. Peale Mildenau metsaküla on vallas veel Arnsfeldi metsaküla. Mildenau asub põhja–lõunasuunalises Sandbachi jõe orus. Arnsfeld asub ida pool Rauschenbachi jõe orus. Ülejäänud valla osad Mittelschmiedeberg ja Oberschaar asuvad idapiiril Preßnitzi jõe orus, Plattenthal asub Pöhlbachi jõe orus.
Naabriteks on põhjas ja kirdes Großrückerswalde, idas Marienberg, lõunas Jöhstadt, edelas Königswalde vald, läänes Annaberg-Buchholz ja loodes Thermalbad Wiesenbad.
Boriss Škitkin

Boriss Škitkin (vene keeles Борис Васильевич Шкиткин; 29. veebruar 1936 – 1. mai 2015 Moskva) oli Venemaa kabetaja, rahvusvaheline meister. 
1965. aastal jõudis ta NSV Liidu meistrivõistlustel hõbemedalini. Ta on kolmekordne Moskva ja Relvajõudude meister. Rohkem tuntust on aga pälvinud ta kabekompositsioonid, milles ta tuli kahel korral (1976 ja 1976) miniatuuride vallas ka NSV Liidu meistriks. 
Koos Vladimir Matusi ja Sergei Juškevitšiga oli ta raamatu "Мир миниатюр" (1994) kaasautor.
Sehmatal

Sehmatali vald on vald Saksamaal Saksimaa Maagimäestiku kreisis.
Naabriteks on põhjas Annaberg-Buchholz, idas Königswalde vald ja Bärenstein, lõunas Oberwiesenthal ja läänes Crottendorfi vald Sehma jõe ääres.
Vald on põhja-lõunasihis piklik.
Kõrgemad tipud on Bärensteini mägi ja Kuhbrückenberg, mõlemad kõrgusega 898 m.
Vald loodi aastal 1999, kui liideti kolm omaette valla moodustanud asulat: Neudorf (põhjas), Cranzahl (keskel) ja Sehma (lõunas).
Cranzahl

Cranzahl on umbes 2300 elanikuga asula Maagimäestiku kreisis Saksimaal, Sehmatali valla keskus. 
1999. aastani moodustas Cranzahl eraldi Cranzahli valla.
Rahvusvaheline kabeturniir &quot;Tallinn 1985&quot;

Rahvusvaheline kabeturniir "Tallinn 1985" peeti 20. juunist 6. juulini 1985. Kuigi Tallinnas oli juba peetud maailmameistrimatše ja ka NSV Liidu ja Hollandi vahelist matši, oli see turniir esimeseks rahvusvaheliseks kabeturniiriks Eesti NSV-s. Turniiri võitis leningradlane Mihhail Korenevski.
Märkus: NSV Liidu esindajatel on toodud ära nende tolleaegne kuuluvus liiduvabariikide järgi.
Hilda Kink

Hilda-Teresa Kink (vene keeles Хильда-Тереза Августовна Кинк; 8. märts 1918 Tallinn – 16. august 2006 Peterburi) oli eesti päritolu Vene egüptoloog.
1926. aastal asus Hilda Kink koos oma vanematega elama Leningradi. 1937. aastal lõpetas ta keskkooli ja 1941. aastal Leningradi Riikliku Ülikooli ajaloolasena. Leningradi blokaadi ajal töötas sanitaararsti abina, töölisena ja koolis ajalooõpetajana. 1945. aastal karistati teda Nõukogude-vastases tegevuses süüdistatuna 10-aastase vabaduskaotusega. Vabanes vangistusest 1954. aasta detsembris, rehabiliteeriti 1955. aasta augustis.
1956. aasta detsembris asus ta õppima aspirantuuris NSVL Teaduste Akadeemia Ajaloo Instituudi Leningradi Osakonnas, spetsialiseerudes egüptoloogiale. 1959. aasta mais viidi ta üle NSVL Teaduste Akadeemia Idauuringute Instituudi Leningradi Osakonna aspirantuuri. Aspirantuuri lõpetas 1959. aasta detsembris. 1960–1976 töötas Hilda Kink NSVL Teaduste Akadeemia Idauuringute Instituudi Leningradi Osakonnas.
Tannenbergi vald

Tannenbergi vald on väikseim vald Saksamaal Saksimaa liidumaal Maagimäestiku kreisis Zschopau jõe ääres.
Naabriteks on põhjas Ehrenfriedersdorf, idas Thermalbad Wiesenbad, lõunas Schlettau, edelas Elterlein ja läänes Geyer.
Tannenbergi vald on Annabergi kreisi väikseim vald.
Kõrgeim punkt on Knochen (641 m).
Vallas on kaks asulat: Tannenberg ja Siebenhöfen.
Thermalbad Wiesenbad

Thermalbad Wiesenbad (1. jaanuarini 2005 "Wiesa vald") on vald Saksamaal Saksimaa Maagimäestiku kreisis Zschopau jõe ääres.
Naabriteks on kirdes Wolkenstein, idas Großrückerswalde, kagus Mildenau vald, lõunas Annaberg-Buchholz, edelas Tannenbergi vald, loodes Ehrenfriedersdorf ja põhjas Drebach.
Kõrgeim punkt on Schottenberg (622 m).
Vallas on järgmised asulad: Himmelmühle, Neundorf, Plattenthal, Schönfeld, Wiesa ja Wiesenbad.
Aue-Schwarzenbergi kreis

Aue-Schwarzenberg oli kreis Saksamaal Saksimaa edelaosas aastatel 1994–2008.
Linnad ja vallad.
Linnad:
Vallad:
Aue

Aue on Aue-Bad Schlema linnaosa ja endine linn Saksamaal Saksimaa liidumaal Maagimäestiku kreisis. Ta asub Maagimäestikus kohas, kus Schwarzwasseri jõgi suubub Zwickauer Mulde jõkke. Oli Aue-Schwarzenbergi kreisi halduskeskus. Alates 2019. aastast kuulub Aue-Bad Schlema valla koosseisu.
Kuulub Silberbergi linnadeliitu.
Eibenstock

Eibenstock on linn Saksamaal Saksimaa liidumaal Maagimäestiku kreisis.
2011 liideti linnaga Sosa vald.
Grünhain-Beierfeld

Grünhain-Beierfeld on linn Saksimaal Maagimäestiku kreisis.
Ämblikulaadsete loend

"Siin on loetletud ämblikulaadsete liike ja teisi taksoneid.
Johanngeorgenstadt

Johanngeorgenstadt on linn Saksamaal Saksimaa liidumaal Maagimäestiku kreisis Maagimäestikus Tšehhi piiri ääres, riiklikult tunnustatud puhkelinn.
Immuunvahendatud hemolüütiline aneemia

Immuunvahendatud hemolüütiline aneemia ("Immune Mediated Hemolytic Anemia" – IMHA) on loomadel kirjeldatud regeneratiivse aneemia vorm, mille korral esinevad veres erütrotsüütidevastased antikehad.
Kui erütrotsüütidevastaste antikehade olemasolu põhjus ei ole teada, nimetatakse immuunvahendatud hemolüütilist aneemiat primaarseks immuunvahendatud hemolüütiliseks aneemiaks. Sekundaarse immuunvahendatud hemolüütilise aneemia korral esineb mõni muu haigus (põhjus), mis põhjustab omaenda erütrotsüütide vastaste antikehade tekke.
IMHA põhjuseks võivad olla infektsioonid (näiteks FeLV, FIV, FIP, leptospiroos, babesioos), ravimid (sulfoonamiidid, tsefalosporiinid, vaktsiinid), kasvajad, immuunhaigused (SLE, hüpotüreoidism, immuunpuudulikkus) ja geneetiline soodumus.
IMHA esineb sagedamini noortel täiskasvanud koertel, olles sagedasemaks hemolüütilise aneemia põhjuseks..
Kassidel esineb IMHA harvemini kui koertel. Primaarset IMHA-d on esineb sagedamini isastel lühikarvalistel kassidel .
Diagnoosimine.
IMHA võib lugeda diagnoosituks, kui esineb vähemalt üks muutus kolmest
Blesta kivi

Blesta kivi on Saaremaal Allikalahe külas (kuni 2017 "Laheküla") asuv kunstiteos, mis on pühendatud väljamõeldud Põhjamaa jumalannale Blestale.
Blesta kivi asub Audla – Saareküla – Tornimäe – Väikese väina tee ääres ning jääb Allikalahe ja Saareküla piirile.
Mälestusmärgi lasi ehitada mees, kes nimetab ennast Abali ordu esindajaks vürst Gregorioks.
Kunstiteos koosneb välgust lõhestatud maakivist, mis kujutab altarit ja seda ümbritsevast paekividest spiraalist.
Teose kavandi autor on Madis Nõmm, ehitas Klotoid OÜ.
Lauter

Lauter on vallaosa ja endine vald Saksamaal Saksimaa Maagimäestiku kreisis. Asub Aue ja Schwarzenbergi linna vahel. Linn kuulub Silberbergi linnadeliitu.
2013. aastal liideti ta Lauter-Bernsbachi linnaga.
Lößnitz

Lößnitz on linn Saksamaal Saksimaa Maagimäestiku kreisis. Linn kuulub Silberbergi linnade liitu.
Kohta on esmamainitud 1238. aastal Lesnitzi nime all koos märkusega "metsane koht". Algupärane nimi arvatakse olevat slaavikeelne "Lesnice" 'metsane koht'.
Schneeberg

Schneeberg on linn Saksamaal Saksimaa Maagimäestiku kreisis. Linn kuulub Silberbergi linnade liitu.
Schwarzenberg

Schwarzenberg on linn Saksimaal Maagimäestiku kreisis. Linn kuulub Silberbergi linnadeliitu.
Valkla oja

Valkla oja (ka "Tohila oja", "Tohilka oja", "Valkla jõgi") on oja Harjumaal Kuusalu vallas.
Valkla oja lähe asub Kuusalust 5,5 km edelas ja see suubub Kolga lahte 10,5 km Jägala jõe suudmealast idakirde pool. Oja on 12,5 km pikk ja 46,5 km² valglaga.
Veekogu kuulub Valkla paisust kuni suudmeni lõhe, jõeforelli, meriforelli ja harjuse kudemis- ja elupaikade nimistusse.
Bad Schlema

Bad Schlema on Aue-Bad Schlema linna osa ja endine vald Saksamaal Saksimaa Maagimäestiku kreisis.
Vald kuulus Silberbergi linnadeliitu.
Bad Schlema on puhkuse- ja terviseturismi sihtkoht.
Praegustes piirides eksisteerib 1994. aastast. Schlema vald sai õiguse kanda Bad Schlema nime 18. jaanuaril 2005.
Bernsbachi vald

Bernsbach oli vald Saksamaal Saksimaa liidumaal Maagimäestiku kreisis.
Vald ulatus Schwarzwasseri jõe orust kuni Spiegelwaldi mäeni (728 m üle merepinna). Valla endiselt alalt avaneb hea vaade Maagimäestiku linnadele Auele ja Schwarzenbergile. Selle tõttu kutsutakse Bernsbachi ka Maagimäestiku rõduks.
Vallas on kaks asulat: Bernsbach ja Oberpfannenstiel.
2013. aastal liideti vald Lauter-Bernsbachi linnaga.
Bockau

Bockau on vald Saksamaal Saksimaa Maagimäestiku kreisis.
Alates 15. sajandist on kohalikud talupojad kaubelnud ravimtaimedega. Samuti on kohapeal valmistatud ravimeid. Sajandeid on kasvatatud harilikku kikkaputke, mille juuri kasutatakse likööri valmistamisel. Seetõttu nimetatakse Bockaud ümbruskonnas ka "Wurzelbucke" 'juureküngas'.
Breitenbrunni vald (Saksimaa)

Breitenbrunn on vald Saksamaal Saksimaa Maagimäestiku kreisis.
Vallas on järgmised asulad: Breitenbrunn, Breitenhof, Carolathal, Halbemeile, Rabenberg, Antonsthal, Antonshöhe, Erlabrunn, Steinheidel, Fällbach, Rittersgrün ja Tellerhäuser.
Ieper

Ieper (prantsuspäraselt "Ypres") on linn Belgias Flandrias Lääne-Flandria provintsis. See on Ieperi valla keskus.
Linna järgi on nime saanud ipriit.
Rahvastik.
2006. aasta jaanuari seisuga elas Ieperis 34 897 inimest. 2005. aastal oli 1,89% rahvastikust välismaalased.
Majandus.
2003. aastal oli Ieperi SKP ühe inimese kohta 11 833 €, mis moodustas 54% Euroopa Liidu keskmisest (21 740 €).
Töötuse määr oli 2006. aasta 1. jaanuari seisuga 8,01%.
Gladiator

"Gladiator" tähendab ladina keeles 'gladiaator'. 
"Gladiator" on mitmete filmide originaalpeakiri. Näiteks:
Saul Hallap

Saul Hallap (10. detsember 1897 Hino, Erastvere vald, Võrumaa – 18. juuli 1941 Umbusi raba, Põltsamaa vald, Viljandimaa) oli Eesti raskejõustiklane (tõstja) ja maailmameister (1922)
Ta oli neljakordne Eesti meister ning püstitas oma sportlaskarjääri jooksul ühe olümpia-, viis maailma- ja seitse Euroopa rekordit. Võttis osa 1924. aasta Pariisi olümpiamängudest. Peale sportlaskarjääri lõppu tegutses tsirkuseartistina, soonetasujana (massöörina) ja 1940. aastast sai uusmaasaajaks.
Ta tapeti 18. juulil 1941 koos oma elukaaslase Alma Kaaluga. 1997. aastal maeti nende säilmed Kanepi uuele kalmistule. Alates 2002. aastast korraldatakse Kõrvekülas Tartumaal Saul Hallapi mälestusvõistlust.
Markersbach

Markersbach on endine vald Saksamaal Saksimaa Maagimäestiku kreisis Große Mittweida jõe ääres.
2008. aastal moodustati Raschau-Markersbachi vald.
Pöhla

Pöhla on vallaosa ja endine vald Saksamaal Saksimaa Maagimäestiku kreisis Pöhlwasseri jõe orus.
2008. aastal liideti ta Schwarzenbergi linnaga.
Raschau

Raschau on endine vald Saksamaal Saksimaa Maagimäestiku kreisis.
2008. aastal moodustatid Raschau-Markersbachi vald.
Schönheide vald

Schönheide on vald Saksamaal Saksimaa Maagimäestiku kreisis Maagimäestiku lääneosas.
Vallas oli varem märkimisväärne tööstus.
Valla osad on Schönheide (kuhu kuuluvad Oberdorf, Heinzwinkel, Mitteldorf, Webersberg ja Schönheider Hammer), Schwarzwinkel, Neuheide ja Wilzschhaus.
Sosa vald

Sosa vald on endine vald Saksamaal Saksimaa liidumaal Maagimäestiku kreisis Maagimäestiku lääneosas.
1. jaanuaril 2011 liideti vald Eibenstocki linnaga.
Vald oli üleriigiliselt tunnustatud puhkekoht.
Sosa valla asulad olid Sosa ja Rote Grube.
Stützengrüni vald

Stützengrüni vald on vald Saksamaal Saksimaa Maagimäestiku kreisis.
Vallas on järgmised asulad: Stützengrün, Hundshübel ja Lichtenau.
Zschorlau vald

Zschorlau on vald Saksamaal Saksimaa liidumaal Maagimäestiku kreisis.
Valla koosseisus on Zschorlau, Albernau ja Burkhardtsgrün.